Document ID: /roh_data/filtered/fineweb-2-filterrobots_roh.jsonl.gz/60943

SURSELVA MARDI, ILS 30 D’OCTOBER 2007 5 Cumedia cun tensiun da crimi L’Uniun da teater Sagogn presenta «L’inspectura da polizia en casa» A Valtgeva sper il «Snowpark Muntaniala» a Sedrun realiseschan las Pendicularas Sedrun ina ustria nova. MAD Ina ustria nova a Valtgeva A Valtgeva eregian las Pendicularas Sedrun in «archadom» ■ (anr/sb) Las portas dall’ustria Cristal sper il runal a Valtgeva restan serradas. Il possessur drova las localitads per in auter intent. Perquei ein las Pendicularas Sedrun SA actualmein vidlunder da realisar in’atgna ustria. Per saver baghegiar l’ustria nova ei la staziun a val vegnida spustada in tochet plinensi. El baghetg existent giudem il runal ein las tualettas gia avon maun e da niev vegn la cuschina integrada en quel. Directamein vid quei baghetg existent vegn contruiu in «archadom» cun in diameter da diesch meters. La construcziun da quel semeglia quella d’in tipi, mo sia fuorma ei rodunda. La structura purtonta ei ina construcziun da lenn. Quella vegn cuvretga cun ina teila speciala dalla colur ecru. Giudem quei local che vegn era scaldaus ha ei entuorn entuorn finiastras. Tenor Silvio Schmid, il directur dallas Pendicularas Sedrun, cumpletescha l’ustria nova la purschida dil «Snowpark Muntaniala» a Valtgeva Sedrun. Il parc ch’ei vegnius inauguraus avon dus onns ha cattau buna accoglientscha tiels hosps e carmala surtut ils entscheviders. vegnenta. «L’ustria nova cuosta rodund in quart milliun, ina summa responsabla per quei menaschi ch’ei en funcziun mo biebein treis meins ad onn», di Silvio Schmid. La stad vargada er’ei ord differents motivs buca stau pusseivel da realisar l’emprema varianta d’ustria che fuss stau in baghetg da veider ed itschal sin petgas. Perquei han las Pendicularas Sedrun lantschau ina secunda concurrenza da project. Tenor il directur dallas pendicularas fuss la varianta preferida vegnida memia cara aschia ch’ins hagi buca saviu realisar quella. La nova ustria ei vegnida planisada digl architect indigen André Maissen. L’ustria vegn menada dil persunal da gastronomia dallas Pendicularas Sedrun. La purschida vegn ad esser plitost mudesta ed adattada als giavischs e basegns dallas famiglias giuvnas che vegnan ad esser ils hosps principals. L’ustria vegn ad arver sias portas cun l’entschatta dalla sesiun d’unviern. Las uras d’avertura sedrezzan tenor igl urari dil runal. Tier eveniments specials ensemen culla scola da skis sa l’ustria era vegnir aviarta excepziunalmein la sera. In quart milliun Per la varianta digl «archodom» ein ils responsabels dallas Pendicularas Sedrun sedecidi perquei ch’igl ei ina varianta cun- L’entschatta dalla sesiun d’unviern tier las Pendicularas Sedrun ei igl emprem da december cun in menaschi da sonda e dumengia. Naven dils 22 da december resta il menaschi aviarts l’entira jamna. ■ (anr/gd) Sonda proxima eis ei puspei schi lunsch. La tenda da teater sesarva per l’Uniun da teater Sagogn. «L’inspectura da polizia en casa» ei ina cumedia en treis acts digl Engles John Boynton Priestley. Il toc ei vegnius translataus da Gallus Pfister. Dapi varga 17 onns fa Julia Soliva da Vuorz reschia da teater ed igl ei buca l’emprema gada ch’ella lavura cun giugaduras e giugadurs da Sagogn. Malgrad che l’Uniun da teater da Sagogn dumbra pressapauc 30 commembers ein quella gada mo sis d’els sin tribuna. La schelta dil toc han ton il president Guido Tschuor sco era ils ulteriurs giugadurs surschau alla regissura da Vuorz. En sala da scola a Sagogn regia tensiun. Avon che schar liber cun l’emprova supplichescha la regissura per entginas minutas concentraziun. Quella pausa ei necessaria, pertgei ils sis giugadurs ein praticamein duront igl entir toc sin tribuna ed il dialog ei vivs. Duront prest in’ura e mesa presentan Dorina Soliva, Martina Beeli, Corinne Weisshaupt, Georg Candrian, Curdin Venzin e Guido Tschuor il toc en treis acts. La tensiun resta Malgrad ch’il toc «L’inspectura da polizia en casa» va sut cumedia han ins l’impressiun d’esser amiez in crimi. La tensiun che vegn creada all’entschatta dil toc resta. Ins astga bunamein pretender ch’il fil tgietschen dil toc sebasi silla cunscienzia da mintga singul actur. En quest toc giogan tuts ina rolla principala. Ils giugadurs da Sagogn ein bein preparai ed ins ha l’impressiun ch’els sappien s’identificar bein cun lur rollas. Las premissas per ina buna premiera ein dadas. «Questa jamna vegn aunc finiu culissas e luvrau dapli culla glisch, tut sto madirar», di Julia Soliva. La famiglia Kuoni festivescha il spusalezi dalla feglia. Ella duei maridar il fegl d’in grond impressari per aschia saver fusiunar in di fatschentas e guder ils avan- Ein ils dus spusai veramein madirs per ina maridaglia, ni caschuna lur vargau quitaus? Dorina Soliva e Curdin Venzin giogan ils spusai. FOTO G. DEGONDA tatgs patrimonials. La famiglia Kuoni gauda buna reputaziun ella politica, ell’economia ed ella veta sociala dil marcau. Duront la fiastetta da famiglia retscheiva la famiglia ina viseta nungiavischada. L’inspectura da polizia vegn. La mort d’ina giuvna betta umbriva silla ventira dils spusai ed ella veta dalla famiglia. Cun l’inquisiziun dall’inspectura da polizia entscheiva in veritabel examen da cunscienzia. Ei la famiglia Kuoni invol- vada el cass dubius ni ei tut mo ina malcapientscha? Tensiun ei garantida e la risposta survegnan ins a caschun dalla premiera da sonda proxima. Presentaziuns dil toc «L’inspectura da polizia en casa» han liug: sonda, ils 3 allas 20.15 e dumengia allas 14.15. Venderdis, ils 9 e sonda, ils 10 da november mintgamai allas 20.15. Suenter las producziuns dat ei ustria. Alla derniera dat ei ustria e sault organisai dall’Uniun da musica Sagogn. Canzuns tradiziunalas dalla Nigeria La fundaziun «Tür auf – mo vinavon» ha produciu in disc cumpact ■ (anr/hh) Cugl intent da mantener la cultura dalla musica ad Umunumo en Nigeria ha la fundaziun «Tür auf – mo vinavon» produciu in niev disc cumpact. El cuntegn in bien tozzel canzuns tradiziunalas. Cun occasiun dil batten dil niev portatun la sonda vargada ha la fundaziun «Mbara Ozioma» era presentau in niev film davart sias activitads. Dapi ina partida onns s’engascha la fundaziun «Tür auf – mo vinavon» en Nigeria. Communablamein cun indigens dad Umunumo el stadi Imo ha ella fundau la «Mbara Ozioma». Quella coordinescha ils differents projects ch’ein instradai e sin rucca. Cun agid da Sursilvanas e Sursilvans ch’ein serendi pliras gadas el liug nigerian ein plirs projets gia vegni realisai. Quels concernan il survetsch da spitex, ina scolaziun da computer e lu era la sanaziun d’in indrez pil provediment d’aua. Dapresent sesanflan ils partenaris dalla Svizra e dalla Nigeria era ella davosa fasa dalla projectaziun e la finanziaziun d’in niev center social-diaconic. Quel preveda plirs baghetgs sin ina surfatscha da 1,2 hectaras. Ils cuosts calculai persuenter importan rodund 850 000 francs. Las duas fundaziuns «Tür auf – mo vinavon» e «Mbara Ozioma» han uss entschiet a rimnar daners per quei intent. Cun sustegn da specialists Il niev disc cumpact ch’ei vegnius battegiaus la sonda el center Aua Viva dalla Pleiv evangelica Cadi a Mustér ei in’ovra reussida grazia alla collaboraziun dil spe- tura e la tradiziun dalla musica dalla regiun dad Umunumo. Aschia sa quella buc ir en emblidonza, pertgei era en Nigeria contan ils giuvenils adina dapli canzuns per engles.» In eveniment ei il disc cumpact per Roland Just: «En sesez vegn publicau mintga di novs discs cumpacts. Per nus ei quella publicaziun denton tut speciala. Era en quei connex vala la devisa: La midada dalla perspectiva fa interessanta la caussa.» Il disc cumpact vegn vendius uss allas fieras d’atun e da Nadal dalla regiun. El sa era vegnir retratgs sur la pagina d’internet www.auavivacadi.ch. Il recav va cumpleinamein en favur dils projects dalla fundaziun «Mbara Ozioma» en Nigeria. Ils responsabels e realisaturs dil niev disc cumpact. Da sen. ser Roland Just, Mirco Manetsch, sur Ozioma Nwachukwu e Monica Steger-Flepp. FOTO H. HUONDER cialist da tun Mirco Manetsch da Mustér. Cun occasiun dalla viseta dalla primavera vargada en Nigeria ha el registrau las canzuns ch’ein ussa d’udir sin il niev portatun. Ils 14 tocs ha el allura transmess questa stad sin in disc cumpact e quei duront siu temps liber. Da quel ein 500 tocs ussa vegni edi, producent dil disc cumpact ei la fundaziun «Tür auf – mo vinavon» che vegn presidiada da ser Roland Just. La sonda sera ha Mirco Manetsch relatau als presents dil batten dalla lavur ed era dallas experientschas fatgas en quei connex ad Umunumo. Collaborau vid il disc cumpact, respectivamein il cudischet da quel ha era Monica StegerFlepp. Ella ha procurau ils maletgs. Per sur Ozioma Nwachukwu, ch’ei staus in dils iniziants dalla fundaziun «Mbara Ozioma», ei il disc cumpact in impurtont document: «El tegn quen dalla cul- Documentau la lavur Sper il batten dil disc cumpact ed ina tscheina cun specialitads nigerianas ha la fundaziun «Mbara Ozioma» era presentau la sonda sera in niev film documentar davart sia lavur en Nigeria. Il film ei vegnius realisaus da Peter Kreiliger. Las registraziuns ein succedidas questa primavera parallelmein sper quellas pil film «Il hip hop va ell’Africa» dalla Televisiun Rumantscha. Lezza ha mess a disposiziun il material supplementar per ina mudesta contribuziun finanziala alla «Mbara Ozioma». Il tagl dil film ha Peter Kreiliger fatg gratuitamein en sias vacanzas da stad. La producziun en lungatg tudestg e cun ina lunghezia da 16 minutas nezegia la fundaziun egl avegnir sco document da referenza per sia lavur en Nigeria.
1/--pages